cyanic-selkie/wikianc huggingface dataset:
Αχιλλέας Μάγρας
Καριέρα
Την επόμενη σεζόν, υπήρξε βασικό στέλεχος του Άρη στους αγώνες του πρωταθλήματος Θεσσαλονίκης και συμμετείχε στον ημιτελικό του κυπέλλου Ελλάδας εναντίον της ΑΕΚ, όπου οι "κίτρινοι" κέρδισαν με 3-0 στον δεύτερο επαναληπτικό. Ακολούθησε η ήττα του Άρη στον τελικό από τον Παναθηναϊκό με 3-1, με τον Μάγρα εκτός αποστολής.
Μετά το τέλος του πολέμου, επέστρεψε στη ομάδα του Άρη, συμμετέχοντας στους αγώνες του πρωταθλήματος Θεσσαλονίκης, βοηθώντας τους "κίτρινους" να κατακτήσουν τον τοπικό τίτλο. Ο Μάγρας δεν συμμετείχε στην τελική φάση του πανελλήνιου πρωταθλήματος, όπου ο Άρης κατέκτησε τον τρίτο του τίτλο ξεπερνώντας τα εμπόδια της ΑΕΚ και του Ολυμπιακού.
Τις δύο επόμενες χρονιές συμμετείχε σε μεγάλο μέρος των αγώνων του Άρη, πριν κρεμάσει τα παπούτσια του το καλοκαίρι του 1948.
Φίλιππος Γουλιέλμος Αύγουστος του Νόιμπουργκ
Οικογένεια
Νυμφεύτηκε το 1690 με την Άννα-Μαρία-Φραγκίσκη των Βέττιν, κόρη του Ιουλίου-Φραγκίσκου δούκα της Σαξονίας-Λάουενμπουργκ. Ο γάμος, επειδή απεβίωσε ο πατέρας του, έγινε αργότερα από ό,τι είχε προγραμματιστεί και έγινε απλός, λόγω του πένθους. Είχε επιζόν τέκνο:
Αχιλλέας Μάγρας
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Άρη Θεσσαλονίκης Κατηγορία:Αμυντικοί ποδοσφαιριστές
Φίλιππος Γουλιέλμος Αύγουστος του Νόιμπουργκ
Αναφορές
Κατηγορία:Γερμανοί ευγενείς
Δημήτρης Σταυράκμπεης
Ο Δημήτρης Σταυράκμπεης ήταν Έλληνας ποδοσφαιριστής, ο οποίος αγωνιζόταν ως μέσος και έγινε γνωστός με την ομάδα του Άρη Θεσσαλονίκης, παίζοντας από το 1937 μέχρι το 1947.
Καριέρα
Ο Σταυράκμπεης ξεκίνησε την καριέρα του από τον Αετό Παπάφη, συνεχίζοντας στον ΠΑΟΚ. Την σεζόν 1937-38, μεταγράφηκε στον Άρη, όπου αγωνιζόταν ως αριστερός μέσος και στην πρώτη του χρονιά με τους "κίτρινους" κέρδισε τον τίτλο του πρωταθλητή Θεσσαλονίκης. Ακολούθησαν τα τέσσερα παιχνίδια του πανελλήνιου πρωταθλήματος, όπου ο Άρης κατατάχθηκε στην τρίτη θέση.
Την επόμενη σεζόν, συμμετείχε ως βασικό στέλεχος της ενδεκάδας του Άρη στους αγώνες για το πρωτάθλημα Θεσσαλονίκης και το πρωτάθλημα Βορείου Ομίλου, όπου ο Άρης κατέλαβε την δεύτερη θέση πίσω από τον Ηρακλή. Την ίδια χρονιά, κατέκτησε το κύπελλο Χριστουγέννων και συμμετείχε στους αγώνες για το κύπελλο της εφημερίδας Βραδυνή, όπου ο Άρης κέρδισε εκτός έδρας τον Παναθηναϊκό στην παράταση, πριν ηττηθεί από τον Ολυμπιακό.
Ο Σταυράκμπεης υπήρξε βασικός στην ομάδα των "κίτρινων" που έπαιξε μόλις τρεις αγώνες για το πρωτάθλημα Θεσσαλονίκης του 1940-41, πριν πραγματοποιηθεί το ξέσπασμα του ελληνοϊταλικού πολέμου. Στο δεύτερο από αυτά τα ματς, ο Άρης έφερε ισοπαλία 2-2 με τον ΠΑΟΚ, με τον μέσο να σκοράρει το πρώτο τέρμα της ομάδας του με χτύπημα φάουλ.
Κατά την διάρκεια της γερμανικής κατοχής, ο Σταυράκμπεης συμμετείχε σε διάφορους φιλικούς αγώνες που έδωσε η ομάδα του Άρη, με τελευταίο ματς αυτό εναντίον του ΠΑΟΚ στις 2 Ιουλίου 1944, όπου οι δύο ομάδες αναδείχθηκαν ισόπαλες.
Μετά το τέλος του πολέμου, ο Σταυράκμπεης επέστρεψε στην ενεργό δράση με τους "κίτρινους", κατακτώντας το πρωτάθλημα Θεσσαλονίκης του 1945-46, συνεχίζοντας στην τελική φάση, όπου έπαιξε στους δύο εκτός έδρας αγώνες του Άρη στην Αθήνα με την ΑΕΚ και στον Πειραιά με τον Ολυμπιακό, με τον Σταυράκμπεη να αποβάλλεται στον αγώνα με την ΑΕΚ λόγω διαπληκτισμού με τον Γιώργο Μάγειρα του "δικεφάλου του Νότου". Οι Θεσσαλονικείς πέτυχαν μία ισοπαλία και μία ήττα, Τελικά, κέρδισαν το πρωτάθλημα με δύο νίκες στους εντός έδρας αγώνες τους, με 1-0 κατά του Ολυμπιακού και με 4-1 κατά της ΑΕΚ.
Την επόμενη χρονιά, αγωνίστηκε για τελευταία φορά με την φανέλα του Άρη, κρεμώντας τα παπούτσια του στο τέλος της σεζόν. Πέθανε το 1990, σε ηλικία 75 ετών.
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές ΠΑΟΚ Κατηγορία:Μέσοι ποδοσφαιριστές
Μαφάλδα της Καστίλης
Η Μαφάλδα της Καστίλης (1191-1204) ήταν Ινφάντα της Καστίλης, κόρη του βασιλιά Αλφόνσου Η΄ της Καστίλης και της συζύγου του, βασίλισσας Ελεονώρας της Αγγλίας.
Βιογραφία
Η Ινφάντα Μαφάλδα της Καστίλης γεννήθηκε στην Plasencia το 1191. Το 1204, όταν ήταν δεκατριών, αρραβωνιάστηκε τον Ινφάντη Φερδινάνδο τού Λεόν, γιο του Αλφόνσου Θ΄ του Λεόν, ο οποίος πέθανε το 1214. Ο γάμος δεν έγινε ποτέ, διότι η νεαρή Ινφάντα πέθανε το 1204 στην πόλη της Σαλαμάνκα.
Υπάρχουν πολλές γνώμες σχετικά με την τύχη των λειψάνων της Μαφάλδας, γιατί ενώ θεωρείτο ότι θάφτηκε στην Παλιά Μητρόπολη της Σαλαμάνκα, άλλοι επισημαίνουν ότι το σώμα της μεταφέρθηκε στο Μπούργο και θάφτηκε στο μοναστήρι της Σάντα Μαρία λα Ρεάλ ντε λα Ουέλγκας, όπου θάφτηκαν αργότερα οι γονείς της και μερικά από τα αδέρφια της.
Στο εκκλησάκι της Παλαιάς Μητρόπολης της Σαλαμάνκα, υπάρχει μια πινακίδα, η οποία ανακαινίστηκε κατά το παρελθόν, κρυμμένη από ένα τέμπλο, η οποία έχει πάνω την εξής επιγραφή:
"Εδώ βρίσκεται η δόνα Μαφάλδα, κόρη του Αλφόνσου Η΄ και της Βασίλισσας Ελεονώρας και αδερφή της Βερεγγαρίας που βρισκόταν στη Σαλαμάνκα για να παντρευτεί, το 1204".
Παρά τα ανωτέρω, στο Μοναστήρι ντε λα Ουέλγκας υπάρχει ένας τάφος, ο οποίος αποδίδεται στη Μαφάλδα, Ινφάντα της Καστίλλης, και διαπιστώθηκαν διατηρημένα απομεινάρια από τον θάνατο της Μαφάλδας, μειωμένα σε διάφορα οστά, τοποθετημένα μέσα σε ένα ξύλινο φέρετρο, επενδυμένο από δύο επικαλυπτόμενες επενδύσεις, μια από επενδύσεις προβάτων και μια άλλη από κόκκινο πανί, στο οποίο έχει τοποθετηθεί η πλεξούδα της. Δίπλα υπάρχουν τα λείψανα του Ινφάντη Πέτρου, γιου του Σάντσο Δ΄ της Καστίλης και της βασίλισσας Μαρίας της Μολίνας, ο οποίος έχασε τη ζωή του στην Καταστροφή της Γρανάδας στις 25 Ιουνίου του 1319.
Διάσκεψη του Βερολίνου (1884-1885)
Η Διάσκεψη του Βερολίνου του 1884-1885, γνωστή και ως Διάσκεψη του Κονγκό ή Διάσκεψη Δυτικής Αφρικής, ρύθμισε θέματα που απασχολούσαν τον ευρωπαϊκό αποικισμό και το ευρωπαϊκό εμπόριο στην αφρικανική ήπειρο, κατά τη διάρκεια της περιόδου του Νέου Ιμπεριαλισμού, ενώ συνέπεσε με την ανάδυση της Γερμανικής Αυτοκρατορίας ως ιμπεριαλιστικής δύναμης. Η διάσκεψη οργανώθηκε από Ότο φον Βίσμαρκ, τον πρώτο καγκελάριο της Γερμανίας. Το αποτέλεσμά της, η Γενική Πράξη της Διάσκεψης του Βερολίνου, μπορεί να θεωρηθεί ως η επισημοποίηση του «Αγώνα για την Αφρική», αν και ορισμένοι ιστορικοί προειδοποιούν ενάντια στην υπερβολική έμφαση του ρόλου της Διάσκεψης στην αποικιακή διχοτόμηση της Αφρικής και εφιστούν την προσοχή σε διμερείς συμφωνίες που συνήφθησαν πριν και μετά τη Διάσκεψη. Η διάσκεψη συνέβαλε στην έναρξη μιας περιόδου αυξημένης αποικιακής δραστηριότητας από την πλευρά των ευρωπαϊκών δυνάμεων, οι οποίες εξάλειψαν ή παρέκαμψαν τις περισσότερες υπάρχουσες μορφές αφρικανικής αυτονομίας και αυτοδιακυβέρνησης.
Συνέδριο
Ο ευρωπαϊκός αποικιακός «αγώνας» ανάγκασε τη Γερμανία να ξεκινήσει δικές της αποστολές, οι οποίες τρόμαξαν τόσο τους Βρετανούς όσο και τους Γάλλους. Ελπίζοντας να αποτρέψει μια στρατιωτική σύγκρουση, ο Βέλγος βασιλιάς Λεοπόλδος Β΄ έπεισε τη Γαλλία και τη Γερμανία ότι το κοινό εμπόριο στην Αφρική ήταν προς το συμφέρον και των τριών χωρών. Με την υποστήριξη των Βρετανών και με πρωτοβουλία της Πορτογαλίας, ο Ότο φον Βίσμαρκ, καγκελάριος της Γερμανίας, προσκάλεσε εκπροσώπους 13 ευρωπαϊκών εθνών, καθώς και τις Ηνωμένες Πολιτείες και την Οθωμανική Αυτοκρατορία, να συμμετάσχουν στη Διάσκεψη του Βερολίνου του 1884, για να επεξεργαστούν μια κοινή πολιτική για την αφρικανική ήπειρο.
Η Διάσκεψη ξεκίνησε τις εργασίες της στις 15 Νοεμβρίου 1884 και συνεχίστηκε μέχρι τις 26 Φεβρουαρίου 1885. Ο αριθμός των πληρεξουσίων ποίκιλε ανά έθνος. Οι κάτωθι 14 χώρες έστειλαν εκπροσώπους για να συμμετάσχουν στη Διάσκεψη του Βερολίνου και να υπογράψουν την επακόλουθη Πράξη της Διάσκεψης:
Αξιοσημείωτο είναι το γεγονός ότι οι Ηνωμένες Πολιτείες διατήρησαν το δικαίωμα να αρνηθούν ή να αποδεχθούν μελλοντικά τα συμπεράσματα της Διάσκεψης.
Κύπελλο Κύπρου καλαθοσφαίρισης ανδρών 2015-16
Το Κύπελλο Κύπρου 2016 ήταν η 48η έκδοση του Κυπέλλου Κύπρου. Νικητής ήταν ο ΑΠΟΕΛ για 12η φορά στην ιστορία του.
Σύστημα διεξαγωγής
Στο κύπελλο συμμετείχαν 8 ομάδες οι οποίες αναμετρήθηκαν μεταξύ τους σε μονούς νοκ-άουτ αγώνες, ενώ ο τελικός διεξήχθη σε ουδέτερο γήπεδο.
Συμμετέχουσες Ομάδες
Οι ακόλουθες 8 ομάδες (με αλφαβητική σειρά) που αγωνίστηκαν στο Κύπελλο Κύπρου το 2016:
Προημητελική Φάση
* Στην παρένθεση αναγράφεται το αποτέλεσμα του κάθε αγώνα
Πετρολίνα ΑΕΚ - Ομόνοια Λευκωσίας ( 77 - 56 )
ΕΘΑ Έγκωμης - Αναγέννηση Γερμασόγειας ( 111 - 56 )
Κεραυνός Στροβόλου - Ένωσις Νέων Παραλιμνίου ( 73 - 56 )
ΑΠΟΕΛ - Απόλλων Λεμεσού ( 81 - 73 )
Ημιτελική Φάση
ΑΠΟΕΛ - ΕΘΑ Έγκωμης ( 92 - 89 )
Κεραυνός Στροβόλου - Πετρολίνα ΑΕΚ ( 69 - 73 )
Τελικός
* Στην παρένθεση αναγράφεται το αποτέλεσμα του αγώνα
Πετρολίνα ΑΕΚ (Προπονητής: Λίνος Γαβριήλ) Παλάλας, Μπράουν 13 (2), Μπρέζετς 31, Κοιλαράς, Πέτροβιτς 17 (3), Μακφάντεν 16 (1), Τρισόκκας, Μπόουμαν 6, Παντελή 4.
ΑΠΟΕΛ ((Προπονητής: Γιώργος Βόβορας) Χιθ 21 (3), Μπιγκς 26 (4), Σιζόπουλος 4, Κούνας 12 (2), Παντούρης 3 (1), Ράμσεϊ 11, Τέρνερ 4, Ντιμπουά 9 (2).
Πηγή
Κατηγορία:Κύπελλο Κύπρου (καλαθοσφαίριση ανδρών)
Βασίλειος Κουτήφαρης
Ο Βασίλειος Κουτήφαρης (1915-2016) ήταν καθηγητής Μαιευτικής και Γυναικολογίας στο Πανεπιστήμιο Αθηνών και ιατρός της έκπτωτης βασιλικής οικογένειας της Ελλάδας.
Βιογραφικά στοιχεία
Γεννήθηκε στην Αθήνα στις 22 Νοεμβρίου 1915. Πατέρας του ήταν ο Χρήστος Κουτήφαρης (1882-1935) και μητέρα του η Ιωάννα Καλοκούβαρου. Είχε πέντε αδερφές ( Παρασκευή, Κωνσταντίνα, Αικατερίνη, Ρούλα, Μάρθα). Ήταν ανιψιός του βαλκανιομάχου Αντωνίου Κουτήφαρη, ενώ ο προπροπάππους του ήταν ανιψιός του πρώτου Μπέη της Μάνης Τζανέτου Κουτούφαρη.
Έλαβε το πτυχίο της Ιατρικής το 1939 με το βαθμό «άριστα». Το 1947 εξελέγη διδάκτωρ της Ιατρικής Σχολής του Πανεπιστημίου Αθηνών και πάλι ως αριστούχος.
Κατά το διάστημα 1947-1952 εργάστηκε ως Επιμελητής της Β’ Μαιευτικής και Γυναικολογικής Κλινικής του Πανεπιστημίου Αθηνών στο Αρεταίειο Νοσοκομείο υπό τον Καθηγητή Ν. Λούρο. Από το 1950 έως το 1954 μετεκπαιδεύθηκε ως υπότροφος της Ελληνικής Κυβέρνησης αρχικά στο Ηνωμένο Βασίλειο και στην συνέχεια στις Ηνωμένες Πολιτείες.
Το 1955 επέστρεψε στην Ελλάδα και εξελέγη παμψηφεί Υφηγητής της Ιατρικής του Πανεπιστημίου Αθηνών. Ταυτόχρονα υπήρξε υπεύθυνος του Μαιευτικού Τμήματος και του Κλινικού, Εκπαιδευτικού και Ερευνητικού Τομέα στο Μαιευτήριο «Αλεξάνδρα». Εκείνη την περίοδο οργάνωσε και διεύθυνε το πρώτο στην Ελλάδα Ορμονολογικό-Γυναικολογικό Εξωτερικό Ιατρείο.
Διετέλεσε Υφηγητής της Χειρουργικής-Γυναικολογικής Κλινικής του Νοσοκομείου «Ευαγγελισμός» (1960-1978) και Εντεταλμένος Καθηγητής και Διευθυντής της Β' Μαιευτικής και Γυναικολογικής Κλινικής του Πανεπιστημίου Αθηνών στο Αρεταίειο Νοσοκομείο και στο Μαγγίνειο Μαιευτήριο (1975-1978).
Από το 1978 μέχρι το 1983 ήταν τακτικός Καθηγητής της Β’ Μαιευτικής και Γυναικολογικής Κλινικής του Πανεπιστημίου Αθηνών. Μετά την συνταξιοδότησή του αναγορεύθηκε Ομότιμος Καθηγητής του ίδιου Πανεπιστημίου.
Ο Κουτήφαρης υπήρξε τακτικό μέλος του Ανωτάτου Υγειονομικού Συμβουλίου του Υπουργείου Κοινωνικών Υπηρεσιών και Πρόεδρος της Ελληνικής Εταιρείας Μαστολογίας (1979-1984). Aπεβίωσε στις 23 Δεκεμβρίου 2016 και κηδεύτηκε την επόμενη ημέρα στο Κοιμητήριο Κηφισιάς.
Από τον γάμο του με την ιατρό και πολιτικό Λίνα Κουτήφαρη απέκτησε τον Χρήστο και την Ιωάννα.
Βασιλικός μαιευτήρας
Ο Κουτήφαρης υπήρξε προσωπικός μαιευτήρας της βασίλισσας Άννας-Μαρίας και έμεινε στο πλευρό του βασιλιά Κωνσταντίνου Β' κατά το Αντικίνημα της 13ης Δεκεμβρίου 1967.
Έργα
Έχει συγγράψει δύο Άτλαντες: α) τον Άτλαντα «Μαιευτικής» (1980), β) τον Άτλαντα «Γυναικολογίας» (1982), καθώς επίσης μεγάλο αριθμό επιστημονικών εργασιών σε Ελληνικά και ξένα ιατρικά περιοδικά.
Κρίστιαν Τούξεν Φάλμπε
Ο Κρίστιαν Τούξεν Φάλμπε (1792-1849) ήταν Δανός ναυτικός, εξερευνητής, χαρτογράφος και διπλωμάτης.
Ως πρόξενος στο Μπεϊλίκι της Τύνιδας, όπου και παρέμεινε μεταξύ του 1821 και του 1831 , ήταν ο πρώτος που πραγματοποίησε αρχαιολογικές έρευνες στην τοποθεσία της Καρχηδόνας, καθώς και ο πρώτος ο οποίος δημιούργησε σύγχρονο χάρτη της Τυνησίας.
Βιβλιογραφία
Κατηγορία:Δανοί εξερευνητές Κατηγορία:Δανοί διπλωμάτες Κατηγορία:Δανοί χαρτογράφοι
Ισαβέλλα του Ιμπελέν (απεβ. 1315)
H Ισαβέλλα, γαλλ. Isabel d'Ibelin (απεβ. 1315) από τον Οίκο του Ιμπελέν ήταν κόρη του κυρίου του Κοράκου και με τον γάμο της έγινε κυρία της Νικοζίας.
Βιογραφία
Παντρεύτηκε τον εξάδελφό της Γκυ και γι'αυτό απαιτήθηκε παπική άδεια.
Οικογένεια
Παντρεύτηκε το 1313 τον Γκυ κύριο της Νικοζίας και είχε τέκνο:
Πηγές
Κατηγορία:Οίκος του Ιμπελέν
Οικο-άγχος
δεξιά|μικρογραφία|Η [[Γκρέτα Τούνμπεργκ, σε σόλο διαμαρτυρία στη Στοκχόλμη (Αύγουστος 2018).]] Το Οικο-άγχος είναι τύπος του άγχους, στο οποίο ένα άτομο εμφανίζει ιδιαίτερο άγχος για τις οικολογικές καταστροφές και τις απειλές για το φυσικό περιβάλλον, όπως η ρύπανση και η κλιματική αλλαγή.
Αυτό το είδος άγχους παρουσιάζεται σε ταινίες όπως το Ο Δρόμος, στην οποία ένας πατέρας και ο γιος του επιβιώνουν μετά από μια μαζική εξαφάνιση. Οι άνθρωποι μπορεί να έχουν εφιάλτες για τέτοιες ιδέες και πολύ μεγάλη ανησυχία. Για παράδειγμα, ένα παιδί είχε ανησυχήσει τόσο πολύ για την ξηρασία που προκαλεί η κλιματική αλλαγή σε τέτοιο βαθμό που αρνούνταν να καταναλώσει νερό για να μειώσει τον αριθμό των νεκρών από το αποτέλεσμα.
Μερικοί υποστηρίζουν ότι το οικο-άγχος δεν σχετίζεται με άλλες μορφές ανησυχίας αλλά μια δημιουργική ή προσαρμοστική αντίδραση που σχετίζεται με περιβαλλοντικές συμπεριφορές και δράσεις. Σύμφωνα με μια αναφορά, η κατάσταση μπορεί να περιέχει ακινητοποίηση, αϋπνία και κούραση. Επίσης, αυτό δείχνει, ότι όπως και το γενικό άγχος, το οικο-άγχος συμβαίνει σε φάσμα και μπορεί να είναι ωφέλιμο ή βλαβερό για τη ζωή ανάλογα με την ένταση του αισθήματος.
Η σουηδή μαθήτρια Γκρέτα Τούνμπεργκ, η οποία ξεκίνησε την σχολική απεργία για το κλίμα είχε πει "Δεν θέλω να ελπίζετε, θέλω να σας πανικοβάλλω." Όταν ήταν νεότερη έπεσε σε κατάθλιψη και υποστήριξε ότι συνέβη λόγων των ανησυχιών της για την κλιματική αλλαγή.
Παραπομπές
Κατηγορία:Ψυχολογία Κατηγορία:Περιβαλλοντικές κοινωνικές επιστήμες
Ηρόδοτος Γρηγοριάδης
Ο Ηρόδοτος Γρηγοριάδης ήταν Κύπριος ποδοσφαιριστής. Αγωνιζόταν στην θέση του δεξιού ακραίου επιθετικού. Ξεκίνησε την καριέρα του στην ΕΠΑ Λάρνακας. Την περίοδο 1944-1946 ήταν βασικό στέλεχος της ομάδας κατακτώντας δύο νταμπλ. Στις 9 Νοεμβρίου 1946 μετεγγράφηκε στον ΑΠΟΕΛ. Η μετεγγραφή του προκάλεσε αναταραχή στις σχέσεις της ΕΠΑ και του ΑΠΟΕΛ. Την εποχή εκείνη η μετακίνηση από μια ομάδα σε μια άλλη ομάδα διαφορετικής πόλης γινόταν χωρίς τη συγκατάθεση της ομάδας στην οποία ήταν εγγεγραμμένος ο ποδοσφαιριστής.
Με την ομάδα του ΑΠΟΕΛ αγωνίστηκε την περίοδο 1946-1956. Κατέκτησε 4 πρωταθλήματα και 2 κύπελλα.
Δέσποινα Ζαπουνίδου
Η Δέσποινα Ζαπουνίδου (Θεσσαλονίκη 5 Οκτωβρίου 1985) είναι Ελληνίδα αθλήτρια του στίβου. Αγωνίστηκε στα 20 χλμ στους Θερινούς Ολυμπιακούς Αγώνες 2008 και 2012. Κατέχει δυο ελληνικά ρεκόρ : 1:37:40.59 ώρες για τα 20,000 m τρέξιμο και 12:35.16 λεπτά για τα 3000 m τρέξιμο.
Ως νεαρή αθλήτρια, κατέλαβε την 12η θέση στα 10,000 m τρέξιμο στο Παγκόσμιο Πρωτάθλημα Νέων 2004 και την 5η θέση στα 10 km τρέξιμο στο World Race Walking Cup της IAAF το 2004. Ήταν μέλος στα 20 km στο Race Walking Cup 2006 και 2008 αλλά απέτυχε να τερματίσει και στις δυο περιπτώσεις. Απέτυχε επίσης να τερματίσει στο 2005 Universiade και στο 2013 European Race Walking Cup.
Εξωτερικοί σύνδεσμοι
Κατηγορία:Ελληνίδες αθλήτριες του στίβου
Λανδούλφος Η΄ της Κάπουα
Ο Λανδούλφος Η΄., Landulf VIII, (άκμασε 10547-1062) από τον Οίκο της Κάπουας, ήταν ο τελευταίος Λομβαρδός πρίγκιπας της Κάπουα από το 1057, όταν απεβίωσε ο αδελφός του Πάντουλφ ΣΤ΄, μέχρι την κατάκτηση της πόλης το 1058 από τον Ριχάρδο κόμη της Αβέρσα.
Βιογραφία
Ο Λανδούλφος Η΄ συγκυβέρνησε για πρώτη φορά με τον αδελφό του το 1047, όταν ο πατέρας τους, ο διαβόητος Πάντουλφ ΣΤ΄ πρίγκιπας της Κάπουα & δούκας της Γκαέτα, επανήλθε ως πρίγκιπας για δεύτερη φορά. Σύμφωνα με τον Κατάλογο Πριγκίπων της Κάπουα (Catalogus Principum Capuæ) βασίλευσε για δώδεκα χρόνια, τα οποία θα αντιστοιχούσαν στη διακυβέρνησή του από κοινού με τον αδελφό του από το τέλος του πατέρα τους το 1050 μέχρι την τελική εκδίωξή του από την Κάπουα.
Σύμφωνα με τα Χρονικά της Νάπολης (Annali di Napoli), η ίδια η πόλη Κάπουα δεν καταλήφθηκε πλήρως από τον Ριχάρδο μέχρι τις 21 Μαΐου 1062. Ο Λανδούλφος Η΄ πιθανότατα αναγκάστηκε να παραδώσει τα κλειδιά της πόλης στον Ριχάρδο και τον γιο του Ιορδάνη το 1058, αλλά του επετράπη να συνεχίσει να κυβερνά μέχρι το 1062. Οι γιοι του Λανδούλφος Η΄ δεν τα πήγαν καλά: τους είδε ο πάπας Βίκτωρ Γ΄ (εξάδελφος του πατέρα τους) να περιφέρονται στην ύπαιθρο της Νότιας Ιταλίας ως ζητιάνοι.
Άγιος Κωνσταντίνος Γυθείου Λακωνίας
Ο Άγιος Κωνσταντίνος είναι οικισμός της δημοτικής κοινότητας και δημοτικής ενότητας (τέως δήμου) Γυθείου, του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Γυθείου του νομού Λακωνίας, στο γεωγραφικό διαμέρισμα Πελοποννήσου. Στην τελευταία απογραφή (2011) ο οικισμός έχει καταγραφεί χωρίς κατοίκους.
Γεωγραφία
Ο Άγιος Κωνσταντίνος είναι παράλιος οικισμός της νοτιοκεντρικής Λακωνίας, λίγο βορειότερα από το Γύθειο (3,5 χλμ), σε μέσο σταθμικό υψόμετρο 10. Απέχει 44 χλμ. περίπου Ν.ΝΑ. της Σπάρτης.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στον δήμο Γυθείου. Με το ΦΕΚ 87Α - 07/06/2010 αποσπάστηκε από τον δήμο Γυθείου και προσαρτήθηκε στον δήμο Ανατολικής Μάνης.
Πηγές
Κατηγορία:Χωριά του νομού Λακωνίας Κατηγορία:Δήμος Ανατολικής Μάνης
Κύπελλο Κύπρου καλαθοσφαίρισης ανδρών 2016-17
Το Κύπελλο Κύπρου 2017 ήταν η 49η έκδοση του Κυπέλλου Κύπρου. Νικήτρια ήταν η Πετρολίνα ΑΕΚ για 1η φορά στην ιστορία της.
Σύστημα διεξαγωγής
Στο κύπελλο συμμετείχαν 6 ομάδες οι οποίες αναμετρήθηκαν μεταξύ τους σε μονούς νοκ-άουτ αγώνες, ενώ ο τελικός διεξήχθη σε ουδέτερο γήπεδο.
Συμμετέχουσες Ομάδες
Οι ακόλουθες 6 ομάδες (με αλφαβητική σειρά) που αγωνίστηκαν στο Κύπελλο Κύπρου το 2017:
Προημητελική Φάση
* Στην παρένθεση αναγράφεται το αποτέλεσμα του κάθε αγώνα
ΕΘΑ Έγκωμης - ΑΠΟΕΛ ( 57 - 81 )
Ένωσις Νέων Παραλιμνίου - Απόλλων Λεμεσού ( 103 - 59 )
Ημιτελική Φάση
* Στην παρένθεση αναγράφεται το αποτέλεσμα του κάθε αγώνα
Ένωσις Νέων Παραλιμνίου - Κεραυνός Στροβόλου ( 47 - 75 )
Πετρολίνα ΑΕΚ - ΑΠΟΕΛ ( 80 -65 )
Τελικός
* Στην παρένθεση αναγράφεται το αποτέλεσμα του αγώνα
Πετρολίνα ΑΕΚ - Κεραυνός Στροβόλου ( 62 - 58 )
Πετρολίνα ΑΕΚ (Προπονητής: Λίνος Γαβριήλ) Μπρέζετς 19 (1), Ντάσιτς 11 (1), Τόμας 6, Άντερσον 6, Πέτροβιτς 8 (2), Παλάλας, Μπιγκς 5 (1), Τρισόκκας, Σιζόπουλος, Παντελή 7 (2).
Πηγή
Κατηγορία:Κύπελλο Κύπρου (καλαθοσφαίριση ανδρών)
Πανίκος Αραδιπιώτης
Ο 'Πανίκος Αραδιπιώτης ήταν Κύπριος ποδοσφαιριστής. Αγωνιζόταν στην θέση του δεξιού ακραίου επιθετικού και στη θέση του κεντρικού επιθετικού. Εντάχθηκε στην ΑΕΛ Λεμεσού το 1932, παραμένοντας στην ομάδα έως το 1953. Για πολλά χρόνια ήταν ο πρώτος σκόρερ της ομάδας, συμβάλλοντας καθοριστικά στην κατάκτηση δύο πρωταθλημάτων και τριών κυπέλλων. Συνολικά σκόραρε 7 τέρματα σε 3 τελικούς κυπέλλου.
Την περίοδο 1955-1956 διετέλεσε προπονητής του Απόλλωνα Λεμεσού.
Ο κύριος Όβε
Ο κύριος Όβε (πρωτότυπος τίτλος: En man som heter Ove) είναι σουηδική κωμική-δραματική ταινία που κυκλοφόρησε στους κινηματογράφους στη Σουηδία στις 25 Δεκεμβρίου 2015. Το σενάριο και η σκηνοθεσία της ταινίας είναι του Χάνες Χολμ και βασίζεται στο ομότιτλο βιβλίο του 2012 του συγγραφέα Φρέντρικ Μπάκμαν. Στον πρωταγωνιστικό ρόλο ως Όβε είναι ο Ρολφ Λάσγκαρντ.
Στα 51α βραβεία Guldbagge το 2016, η ταινία προτάθηκε για έξι βραβεία, κερδίζοντας δύο. Στα 89α βραβεία Όσκαρ ήταν υποψήφια στις κατηγορίες Kαλύτερης Ξενόγλωσσης Tαινίας και Καλύτερου Μακιγιάζ. Επίσης, κέρδισε το βραβείο καλύτερης κωμωδίας στα 29α Βραβεία Ευρωπαϊκού Κινηματογράφου.
Παραπομπές
Κατηγορία:Σουηδικές ταινίες Κατηγορία:Σουηδικές δραματικές ταινίες Κατηγορία:Σουηδόφωνες ταινίες Κατηγορία:Ταινίες γυρισμένες στη Σουηδία Κατηγορία:Ταινίες γυρισμένες στην Ισπανία Κατηγορία:Ταινίες βασισμένες σε μυθιστορήματα Κατηγορία:Ταινίες του 2015
Αστική Σχολή Ηνωμένων Εκπαιδευτηρίων Μουχλίου-Ποτηρά
Τοποθεσία
Η Αστική Σχολή Ηνωμένων Εκπαιδευτηρίων βρισκόταν στις ενορίες Μουχλίου και Ποτηρά στο Φανάρι στο λόφο πίσω από το Πατριαρχείο.
Ίδρυση-εξέλιξη
Ιδρυμένη το 1796 το 1882 εμφανίζεται ως παράρτημα της αστικής σχολής του Φαναρίου και το 1898 τα σχολεία των ενοριών Μουχλίου και Ποτηρά λειτουργούν υπό την εποπτεία κοινής εφορίας.
Κτιριακές εγκαταστάσεις
Έναντι του ναού της Παναγίας της Μουχλιώτισσας ήταν η αστική σχολή αρρένων και κοντά στην εκκλησία του Αγίου Γεωργίου Αντιφωνητή ήταν το νηπιοπαρθεναγωγείο.
Πηγές
Μουχλιου Ποτηρα Μουχλιου Ποτηρα
Γαργαντούας και Πανταγκρυέλ
thumb|250px|Εικονογράφηση του Γαργαντούα από τον [[Γκυστάβ Ντορέ.]] Η Ζωή του Γαργαντούα και του Πανταγκρυέλ (γαλλικά: La vie de Gargantua et de Pantagruel) είναι μία πενταλογία μυθιστορημάτων που γράφηκαν τον 16ο αιώνα (το πρώτο το 1532) από τον Φρανσουά Ραμπελαί, τα οποία περιγράφουν τη ζωή δύο γιγάντων, του Γαργαντούα και του γιου του Πανταγκρυέλ. Το κείμενο είναι γραμμένο σε ενθουσιώδες, υπερβολικό και σατιρικό ύφος και περιλαμβάνει πολλή χοντροκοπιά, σκατολογικό χιούμορ και βία. Ολόκληρα κεφάλαια είναι αφιερωμένα στο να απαριθμούν προσβολές.
Οι λογοκριτές του Πανεπιστημίου της Σορβόνης στιγμάτισαν το έργο ως ανήθικο και σε κοινωνικό κλίμα αυξανόμενης θρησκευτικής καταπίεσης η οποία οδήγησε στους Θρησκευτικούς Πολέμους στη Γαλλία, τα μυθιστορήματα αντιμετωπίστηκαν με καχυποψία και απέφευγαν να το αναφέρουν. Σύμφωνα με τον Ραμπελαί, η φιλοσοφία του γίγαντα Πανταγκρυέλ είναι ριζωμένη σε «μία νοητική ευθυμία εμποτισμένη στην περιφρόνηση τυχαίων γεγονότων».
Ο Ραμπελαί είχε μελετήσει αρχαία ελληνικά και τα χρησιμοποίησε ώστε να δημιουργήσει εκατοντάδες νέες λέξεις στο κείμενο, κάποιες από τις οποίες ενσωματώθηκαν στο λεξιλόγιο των Γάλλων. Επίσης, τα λογοπαίγνια είναι το ακατάλληλο χιούμορ και βρίσκονται σε αφθονία στα κείμενα.
Παραπομπές
κατηγορία:Γαλλικά μυθιστορήματα
Σεστίνα
Σεστίνα λέγεται το ποίημα, το οποίο αποτελείται από έξι εξάστιχες στροφές και μία τρίστιχη επωδό.
Ιστορία
μικρογραφία | Ο Arnaut Daniel θεωρείται ο εφευρετής της σεστίνας.|277x277pxΗ πρώτη γνωστή σεστίνα είναι η Lo ferm voler qu'el cor m'intra, που γράφτηκε γύρω στο 1200 μ.Χ. από τον τροβαδούρο Arnaut Daniel, ο οποίος μάλιστα θεωρείται και ο εφευρέτης της.
Καλλιεργήθηκε πρώτα από τους τροβαδούρους της Προβηγκίας, οι οποίοι θεωρούνται οι εφευρέτες του νέου είδους της μουσικής για την συγκεκριμένη εποχή (1110 μ.Χ. - 1300 μ.Χ.). Αργότερα η σεστίνα εξαπλώθηκε κι αυτή, μαζί με τα υπόλοιπα νέα είδη, σ' ολόκληρη την Ευρώπη.
Υπήρξαν πολλοί γνωστοί ποιητές που καλλιέργησαν διαχρονικά τη σεστίνα. Στα πρώιμα χρόνια της καλλιεργήθηκε από τον Δάντη Αλιγκέρι και τον Φραντσέσκο Πετράρκα. Αυτοί οι δύο ποιητές με το έργο τους, βοήθησαν πολύ στον καθορισμό της μορφής της σεστίνας. Μάλιστα και πολλοί άλλοι συμπατριώτες τους ποιητές συνείσφεραν σ' αυτό και για ετούτο το λόγο η σεστίνα χαρακτηρίστηκε ως ένα ιταλικό ποιητικό είδος, παρόλο που η καταγωγή της δεν είναι ιταλική, αλλά γαλλική.
Η σεστίνα εισήχθη ξανά στη γαλλική φιλολογία, από την αντίστοιχη ιταλική, το 16ο αιώνα. Ο Pontus de Tyard ήταν ο πρώτος Γάλλος ποιητής που ασχολήθηκε με τη νέα φόρμα της σεστίνας στα γαλλικά, πριν από το 19ο αιώνα. Μάλιστα ο εν λόγω ποιητής εισήγαγε σ' αυτήν, την ποικίλη ομοιοκαταληξία, όπως εμφανίζεται και στη σημερινή της μορφή.
Στα νεότερα χρόνια συνέχισαν να συνθέτουν σεστίνες πολλοί ποιητές, κυρίως μάλιστα οι σύγχρονοι του 20ου αιώνα. Αυτοί είναι ο Ράντγιαρντ Κίπλινγκ, ο Έζρα Πάουντ, ο Τόμας Στερνς Έλιοτ και ο Ουίσταν Ώντεν.
Μορφή
Οι στίχοι της σεστίνας χωρίζονται σε έξι στροφές, οι οποίες έχουν έξι στίχους έκαστος, και σ' ένα ρεφρέν τριών στίχων.
Η σεστίνα έχει ανάμεικτη ομοιοκαταληξία και παίρνει την εξής μορφή :
Σημειώσεις
<references group="Σημ" />
Παραπομπές
Κατηγορία:Μετρική Κατηγορία:Ποιητικές μορφές
Πατριαρχική Αστική Σχολή Μαρασλή
Εξέλιξη
Το 1873 χειραφετείται από τη Μεγάλη του Γένους Σχολή και από το 1882 γίνεται πλήρης επτατάξια αστική σχολή. Από το 1903 και μετά αρχίζει να αντιμετωπίζει οικονομικές δυσχέρειες με αποτέλεσμα, το 1909, να διακόψει τη λειτουργία των τριών ανώτερων τάξεων. Τελικά τα οικονομικά προβλήματα παρακάμπτονται και επαναλειτουργούν οι η 5η και η 6η τάξη. Όταν το 1912 δημιουργούν Σχολές Πρακτικών Γνώσεων πολλές αστικές σχολές της Κωνσταντινούπολης η Πατριαρχική Αστική Σχολή Μαρασλή δεν συστήνει Πρακτική τάξη.
Τοποθεσία
Αρχικά βρισκόταν στο Φανάρι, δίπλα στο Πατριαρχείο. Στο διάστημα 1837-1850 μεταφέρεται στην Ξηροκρήνη. Το 1901 αρχίζει να λειτουργεί σε νέο κτήριο-δωρεά του εθνικού ευεργέτη Γρηγόριο Μαρασλή.
Πηγές
Κατηγορία:Εκπαίδευση στην Κωνσταντινούπολη
Α΄ κατηγορία ποδοσφαίρου ανδρών Κύπρου 2017-18
Η Α΄ κατηγορία ποδοσφαίρου ανδρών Κύπρου 2017-18 αποτέλεσε το 79ο πρωτάθλημα στην Α΄ κατηγορία ποδοσφαίρου της Κύπρου. Το πρωτάθλημα κέρδισε ο ΑΠΟΕΛ για 27η φορά στην ιστορία του.
Σύστημα διεξαγωγής
Στο πρωτάθλημα της Α΄ κατηγορίας 2017-18 συμμετείχαν 14 ομάδες.
Οι ομάδες στις θέσεις 1-6 διαγωνίστηκαν για την κατάκτηση του πρωταθλήματος και τις θέσεις που οδηγούσαν στα πρωταθλήματα Ευρώπης. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα εξασφάλισε τη συμμετοχή της στο ΟΥΕΦΑ Τσάμπιονς Λιγκ 2018-19. Επιπλέον, οι ομάδες που τερμάτισαν στη δεύτερη, τρίτη και τέταρτη θέση εξασφάλισαν τη συμμετοχή τους στο ΟΥΕΦΑ Γιουρόπα Λιγκ 2018–19.
Οι ομάδες στις θέσεις 7-12 αναμετρήθηκαν αναμεταξύ τους από δύο φορές, μία εντός και μία εκτός έδρας. Η τελευταία ομάδα υποβιβάστηκε στη Β΄ κατηγορία 2018–19.
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 2016-17, στο πρωτάθλημα της περιόδου 2017-18 συμμετέχουν οι τρεις πρώτες ομάδες του πρωταθλήματος Β΄ κατηγορίας 2016-17 Αλκή Ορόκλινη, Πάφος FC και Ολυμπιακός. Στο πρωτάθλημα δεν συμμετέχουν οι Καρμιώτισσα Πάνω Πολεμιδιών, Αναγέννηση Δερύνειας και ΑΕΖ Ζακακίου που έχουν υποβιβαστεί στο πρωτάθλημα Β΄ κατηγορίας 2017-18.
Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.
Σημειώσεις: 1 Λόγω ακαταλληλότητας της δικής της έδρας για διεξαγωγή αγώνων Α΄ κατηγορίας, η Αλκή Ορόκλινη χρησιμοποίησε ως έδρα το Στάδιο Αμμόχωστος. 2 Λόγω ακαταλληλότητας της δικής της έδρας για διεξαγωγή αγώνων Α΄ κατηγορίας, η Δόξα χρησιμοποίησε ως έδρα το Μακάρειο Στάδιο. 3 Λόγω ακαταλληλότητας της δικής του έδρας για διεξαγωγή αγώνων Α΄ κατηγορίας, ο Ερμής χρησιμοποίησε ως έδρα το Νέο Στάδιο Γ.Σ.Ζ.
Βαθμολογία
Η βαθμολογία της Α΄ φάσης:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Πηγή: Βαθμολογία
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων της Α΄ φάσης:
Πηγή: Αποτελέσματα
Βαθμολογία
Η τελική βαθμολογία του Α΄ ομίλου ήταν:
α Η ΑΕΚ κατέκτησε το Κυπέλλου Κύπρου 2017-18 αποκτώντας δικαίωμα συμμετοχής στο ΟΥΕΦΑ Γιουρόπα Λιγκ 2018–19.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του Α΄ ομίλου.
Βαθμολογία
Η τελική βαθμολογία του Β΄ ομίλου ήταν:
Ισοβαθμία: β Ερμής: 6 βαθμοί, 7-7 διαφορά τερμάτων, 4 εκτός έδρας γκολ, Δόξα: 6 βαθμοί, 7-8 διαφορά τερμάτων, 3 εκτός έδρας γκολ Πηγή: Βαθμολογία
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του Β΄ ομίλου.
Δείτε ακόμη
Κατηγορία:Α΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 2017–2018
Μεγάλος Πρίνος Θάσου
Ο Μεγάλος Πρίνος ή Μεγάλο Καζαβίτι είναι οικισμός στη Θάσο. Διοικητικά ανήκει στον δήμο Θάσου της Περιφερειακής Ενότητας Θάσου. Σύμφωνα με την απογραφή του 2011, έχει 27 κατοίκους. Μαζί με το διπλανό χωριό, Μικρό Καζαβίτι (Παραχώρα), αποτελούν ένα ζευγάρι γραφικών ορεινών οικισμών, που βρίσκονται στη βορειοδυτική πλευρά του νησιού. Απέχουν μόλις 6 χιλιόμετρα από τη θάλασσα και το σύνολο των μόνιμων κατοίκων τους ανέρχεται στους 40.
εναλλ.=προς την πλατεία|μικρογραφία|Λιθόστρωτα μονοπάτια μικρογραφία|Μεγάλο Καζαβίτι μικρογραφία|Η εκκλησία των Δώδεκα Αποστόλων
Γεωγραφία
Ο οικισμός Μεγάλο Καζαβίτι είναι κτισμένος σε υψόμετρο 390 μέτρων. Είναι χαρακτηρισμένος παραδοσιακός οικισμ ός, καθώς διατηρεί τον ιστορικό του χαρακτήρα, με παραδοσιακή τοπική αρχιτεκτονική. Απέχει 500 μέτρα από το Μικρό Καζαβίτι, 4,5 χιλιόμετρα από τον Πρίνο Θάσου και 6 χιλιόμετρα από το λιμάνι της Σκάλας Πρίνου.
Τοποθεσία-Αρχιτεκτονική
Το Μεγάλο Καζαβίτι είναι κτισμένο σε μία κατάφυτη πλαγιά του βουνού, οριοθετείται από τις κοίτες δύο ρεμάτων και περιβάλλεται από πυκνό πευκοδάσος. Η βλάστηση στο εσωτερικό του οικισμού αποτελείται κυρίως από πλατάνια, βελανιδιές, φτελιές και κληματαριές, ενώ δύο μεγάλα κυπαρίσσια δεσπόζουν εντός του χωριού. Τα σπίτια αναπτύσσονται κλιμακωτά, με σημείο αναφοράς την κεντρική πλατεία του χωριού ενώ υπάρχει ένα δίκτυο καλοδιατηρημένων λιθόστρωτων μονοπατιών (τα περισσότερα προσβάσιμα και με αυτοκίνητο), που διατρέχει το χωριό σε όλο το μήκος του και οδηγούν σε αυτή. εναλλ.=αναπαλαιωμένη οικία|μικρογραφία|Παραδοσιακή αρχιτεκτονική Η αρχιτεκτονική των σπιτιών είναι η παραδοσιακή μακεδονική του 19ου αιώνα μ.Χ.: διώροφα σπίτια με πέτρινους τοίχους, με στέγες από σχιστόλιθο, ξύλινους εξώστες, «σαχνισί, και περίτεχνη εσωτερική διακόσμηση. Σχεδόν όλα τα σπίτια διαθέτουν κήπους και αυλές, σε πολλές από τις οποίες υπάρχουν κρεβατά, για να αναρριχώνται και να στηρίζονται τα κλήματα των αμπελιών.
Τα μόνα κτίσματα που χρονολογούνται στις αρχές του 19ου αιώνα είναι η εκκλησία των Δώδεκα Αποστόλων, η οποία ανεγέρθη το 1804, και δύο αρχοντικά που φαίνεται να χτίστηκαν στα τέλη της ίδιας δεκαετίας. εναλλ.=πάνω από το Τζαμί|μικρογραφία|Η κεντρική πλατεία του χωριού
Ιστορία
Η ευρύτερη περιοχή φαίνεται πως κατοικούνταν ήδη από τον 4ο αιώνα π.Χ. καθώς έχουν ανακαλυφθεί ερείπια αρχαίου αγγειοπλαστείου, με κεραμικά ευρήματα που ανάγονται στο 360 π.Χ.. Επίσης σημαντικά ευρήματα, που χρονολογούνται από το 2ο αιώνα μ.Χ., είναι δύο ρωμαϊκοί τάφοι που βρέθηκαν σε κοντινά στο χωριό σημεία.
Ο οικισμός Μεγάλο Καζαβίτι όμως αναφέρεται για πρώτη φορά το 16ο αιώνα μ.Χ., στα σουλτανικά αρχεία απογραφής του 1570 μ.Χ., αριθμώντας περίπου 50 οικίες. Οι κάτοικοι του ήταν υπήκοοι της Οθωμανικής αυτοκρατορίας και είχαν εγκατασταθεί μόνιμα εκεί, ώστε να ασχοληθούν με τη γεωργία και την καλλιέργεια αμπελιών, καθώς η περιοχή ήταν αμπελόφυτη. Ανεγέρθη τζαμί στο σημείο που σήμερα βρίσκεται κάτω από την πλατεία, υπήρχε δε και οθωμανικό διοικητήριο στη γειτονιά με τα δύο κυπαρίσσια,«Κονάκι». Το χωριό άκμασε κατά το 17ο αιώνα, αλλά, εξαιτίας φαινομένων πειρατείας, στα τέλη του 18ου αιώνα οι περισσότεροι κάτοικοι το εγκατέλειψαν και απέμειναν στο χωριό μόνο οι αρχές του τόπου (προεστοδημογεροντία). Η δεύτερη ακμή του σημειώθηκε το 19ο αιώνα, από το 1850 και έπειτα, όταν επανακατοικήθηκε και ανεγέρθηκαν οι περισσότερες οικίες του, που σώζονται ως σήμερα, με την έκτασή του να φτάνει ως και το διπλάσιο από το σημερινό οικισμό.
Το χωριό ερήμωσε στα μέσα του 20ου αιώνα (δεκαετία του 1970), ενώ τις δύο τελευταίες δεκαετίες υπάρχει αξιοσημείωτο ρεύμα επιστροφής των ντόπιων αλλά και αγοραστικό ενδιαφέρον από αλλοδαπούς. Τα περισσότερα σπίτια έχουν αναστηλωθεί και αναπαλαιωθεί από τους ιδιοκτήτες τους, δίνοντας ζωή στο χωριό, ενώ παρατηρείται ιδιαιτέρως αυξημένη τουριστική κίνηση τους καλοκαιρινούς μήνες.
Παραπομπές
Κατηγορία:Χωριά της Θάσου
Καθαροί Πια
Το Καθαροί Πια είναι το τρίτο έργο της Αγγλίδας θεατρικής συγγραφέως Σάρα Κέιν. Αρχικά ανέβηκε το 1998 στο Royal Court Theatre Downstairs του Λονδίνου. Το έργο διαδραματίζεται σε ένα πανεπιστήμιο που έχει μετατραπεί σε κάποιου είδους παράξενο θεσμό υπό την εξουσία του σαδιστή Τίνκερ. Όταν το έργο έκανε πρεμιέρα στο Royal Court τον Απρίλιο του 1998, η Κέιν έπαιξε το ρόλο της Grace για τις τρεις τελευταίες παραστάσεις λόγω τραυματισμού που υπέστη η αρχική ηθοποιός.
Μερικές φορές υποστηρίζεται ότι ο Τίνκερ πήρε το όνομά του από τον κριτικό θεάτρου της βρετανικής εφημερίδας Daily Mail, Τζακ Τίνκερ, του οποίου η αναθεώρηση του πρώτου έργου της Κέιν Blasted είχε τίτλο "αυτή η αηδιαστική γιορτή της βρωμιάς", αλλά δεν φαίνεται να υπάρχουν στοιχεία της Κέιν που να το επιβεβαιώνουν αυτό.
Σύνοψη
Στον περίβολο του πανεπιστημίου, ακριβώς πίσω από τον φράχτη.
Στην πρώτη σκηνή, ένας δειλός Graham προσεγγίζει τον Tinker, ο οποίος φαίνεται να είναι έμπορος ναρκωτικών. Λέει ότι «θέλει να φύγει» και του ζητά επίσης ναρκωτικά. Ο Tinker αρνείται. Ακολουθεί μια συζήτηση για το αν είναι φίλοι ή όχι. Ο Tinker τελικά καρφώνει τον Graham στο μάτι με μια σύριγγα με υπερβολική δόση πρέζας και ο τελευταίος πεθαίνει.
Ο Rod και ο Carl κάθονται στην πρασιά, ακριβώς πίσω από τον φράχτη του πανεπιστημίου. Ο Carl ρωτάει τον Rod εάν μπορεί να έχει το δαχτυλίδι του ως πρόταση γάμου. Ο Rod αρχικά αρνείται. Ο Carl υπόσχεται να τον αγαπάει πάντα, να μην τον προδώσει ποτέ και να μην του πει ποτέ ψέμματα. Ο Rod είναι κυνικός. Ισχυρίζεται ότι ο Carl δεν γνωρίζει καν το πραγματικό του όνομα και δηλώνει ότι ποτέ δεν θα πέθαινε για τον Carl. Ο Carl δεν παραπονιέται και συνεχίζει να ζητάει το δαχτυλίδι. Ο Rod δεν του δίνει το δαχτυλίδι, αλλά παραδέχεται ότι τον αγαπά. Φιλιούνται υπό το βλέμμα του Tinker.
Η Grace εισέρχεται στο νοσοκομείο ζητώντας τα ρούχα του αδελφού της, του Graham. Ο διάλογος μεταξύ αυτής και του Tinker υπονοεί ότι ο δίδυμος αδερφός της, ο Graham, πέθανε. Ο Tinker φέρνει τον Robin, ο οποίος φοράει τα ρούχα του Graham. Robin και Grace ανταλλάσσουν ρούχα, κι έτσι η Grace φορά τα ρούχα του αδελφού της και ο Robin το φόρεμα που φόραγε η Grace μπαίνοντας (ο ρόλος του Robin ήταν αρχικά γραμμένος ως αγόρι, αλλά μερικές φορές παίζεται από κορίτσι). Μετά από ένα ψυχωτικό διάλειμμα που προκλήθηκε από την παρατεταμένη εισπνοή του αρώματος του αδελφού της, η Grace εισάγεται στο νοσοκομείο. Η Grace ζητάει από τον Robin να γράψει στη μητέρα της γι 'αυτήν, αλλά ο Robin αποκαλύπτει ότι δεν μπορεί να γράψει.
Το Κόκκινο Δωμάτιο - το κλειστό γήπεδο του πανεπιστημίου.
Στην επόμενη σκηνή, ο Tinker χτυπά τον Carl, μέχρι να παραδεχτεί ότι ο ίδιος και ο Rod έχουν σαρκική επαφή. Απειλεί ότι θα τον διαπεράσει με ένα μακρύ παλούκι τον Carl βάζοντας το από τον πρωκτό του και βγάζοντάς το από τον ώμο του. Ο Carl προδίδει τον Rod. Ο Rod πέφτει από ψηλά και προσγειώνεται δίπλα στον Carl. O Carl του ζητάει συγγνώμη για την προδοσία. Ο Tinker στη συνέχεια κόβει τη γλώσσα του Carl και τον κάνει να καταπιεί το δαχτυλίδι του Rod.
Η Grace έχει αρχίσει να έχει παραισθήσεις την εικόνα του αδελφού της. Οι σκηνοθετικές οδηγίες και ο διάλογος μεταξύ τους σε όλη τη διάρκεια του έργου υπονοούν ότι είχαν μια αιμομικτική σχέση.
Ο Tinker πηγαίνει να δει μία εξωτική χορεύτρια, γνωστή απλά ως Γυναίκα, σε μία καμπίνα, το "Μαύρο Δωμάτιο". Προσπαθεί να αυνανιστεί, αλλά αναστατώνεται και φύγει.
Όντας στοιχειωμένη από τον Graham, η Grace προσπαθεί να διδάξει στον Robin πώς να διαβάσει. Ο Robin δηλώνει την αγάπη του γι 'αυτήν, αλλά η Grace την απορρίπτει. Ο Tinker μπαίνει στο δωμάτιο και καίει το σημειωματάριο του Robin. O Carl είναι πληγωμένος από την προδοσία του Rod και ο τελευταίος προσπαθεί να απολογηθεί. Μπαίνει ο Tinker και κόβει τα χέρια του Carl. O Carl χορεύει μανιακά έναν χορό αγάπης για τον Rod. Ο Tinker μπαίνει και κόβει τα πόδια του Carl.
Ο Robin αγοράζει ένα κουτί σοκολατάκια για τη Grace, η οποία είχε αναφέρει ότι ο προηγούμενος φίλος της είχε αγοράσει σοκολάτες. Ο Tinker κατάσχει το κουτί και ανακρίνει τον Robin, που λέει ότι είναι για τη Grace. Ο Tinker στέκεται πάνω του και ρίχνει σοκολάτες στο έδαφος προς αυτόν, απαιτώντας να τις τρώει. Κλαίγοντας, ο Robin πιέζεται και τρώει όλα τα σοκολατάκια.
Στην επόμενη σκηνή ο Rod κλαίει ακόμα, καθώς ο Carl σέρνεται προς αυτόν. Αγκαλιάζονται και μετά κάνουν σεξ. Ο Rod υπόσχεται ποτέ να μην του πει ψέμματα, ποτέ να μην τον προδώσει και να τον αγαπάει για πάντα. Ο Tinker εισέρχεται στο δωμάτιο και ρωτάει τον Rod ποιον από τους δύο να σκοτώσει, Ο Rod απαντάει "εμένα" και ο Tinker του κόβει τον λαιμό μπροστά στον Carl, ο οποίος κρατάει τον εραστή του καθώς πεθαίνει.
Η Grace και ο Robin κάθονται μαζί με τον Graham κοιτάζοντας. Ο Robin προσπαθεί να υπολογίσει τον αριθμό των ημερών μέχρι να απελευθερωθούν από το νοσοκομείο. Αναστατωμένος ότι η Grace δεν ακούει, ο Robin βγάζει τις κάλτσες που φορούσε και τις δένει γύρω από το λαιμό του. Η Grace συνεχίζει να μην δίνει σημασία και ο Robin κρεμιέται και πεθαίνει.
Στην τελευταία σκηνή, η Grace κάθεται στη σκηνή με τον Carl, ο οποίος φοράει τώρα το φόρεμά της. Μιλάει στο Graham μέχρι να συνειδητοποιήσει ότι δεν είναι εκεί. Ευχαριστεί τον Tinker καθώς ο Carl αρχίζει να φωνάζει ξανά. Η Grace και ο Carl είναι μόνοι στη σκηνή. Βγαίνει ο ήλιος.
Εξωτερικοί σύνδεσμοι
Κατηγορία:Αγγλικά θεατρικά έργα Κατηγορία:Θεατρικά έργα συσχετιζόμενα με ΛΟΑΤ
Δήμος Λάρνακας
Ο Δήμος Λάρνακας είναι δήμος της επαρχίας Λάρνακας στην Κύπρο. Αποτελεί ένα από τους έξι δήμους της επαρχίας Λάρνακας. Είναι ο μητροπολιτικός δήμος και η διοικητική πρωτεύουσα της επαρχίας Λάρνακας. . Αποτελείται από τους δήμους Λάρνακας και Λιβαδιών, καθώς και την κοινότητα Βορόκληνης.
Τοποθεσία
Ο Δήμος Λάρνακας βρίσκεται στο κέντρο της πόλης της Λάρνακας. Στα ανατολικά συνορεύει με τον Δήμο Δρομολαξιάς-Μενεού και στα βόρεια με τον Δήμο Αραδίππου και τον Δήμο Λειβαδιών. Το νότιο και ανατολικό τμήμα της διοικητικής του έκτασης είναι παραθαλάσσιο. Στα δημοτικά όρια του Δήμου Λάρνακας βρίσκεται το Διεθνές Αεροδρόμιο Λάρνακας και το Λιμάνι Λάρνακας.
Ιστορία
Η δημιουργίας δημοτική αρχής στη Λάρνακα έγινε το 1858 (επί τουρκοκρατίας), όταν δημιουργήθηκε δημοτικό συμβούλιο με πρόεδρο τον Χατζή Ομέρ Σιτκή. Το 1878 ξεκινά η αγγλοκρατία στην Κύπρο. Οι Άγγλοι χώρισαν την Κύπρο σε έξι επαρχίες, κάθε μια από τις οποίες είχαν υποδιοικήσεις ή υποδιαμερίσματα και επέτρεψαν να λειτουργήσει μια μορφή αυτοδιοίκησης. Την ίδια χρονιά στην Λάρνακα εκλέγηκε δήμαρχος ο Φρέτερικ Χαϊντεστάμ, ελληνοσουηδικής καταγωγής. Το 1880 εκλέχθηκε για πρώτη φορά Ελληνοκύπριος δήμαρχος, ο Ζήνων Δ. Πιερίδης.
Πληθυσμός
Από την περίοδο της τουρκοκρατίας έως και το 1974, ο Δήμος Λάρνακας κατοικείτο από Ελληνοκύπριους και Τουρκοκύπριους, με τους Ελληνοκύπριους να πλειοψηφούν. Επιπλέον, τον 20ο αιώνα στον Δήμο Λάρνακας κατεγράφησαν Αρμένιοι, Μαρωνίτες, Λατίνοι και Βρετανοί ως μόνιμοι κάτοικοι.
Την περίοδο των δικοινοτικών διαταραχών (1963-64), στον Δήμο Λάρνακας εγκαταστάθηκαν Τουρκουκύπριοι από γειτονικά χωριά (Αγγλισίδες, Αλεθρικό, Αναφωτία, Απλάντα). Εγκαταστάθηκαν στην τουρκική συνοικία του δήμου. Μερικοί παρέμειναν εκεί και μετά το τέλος των διαταραχών. Μετά την τουρκική εισβολή του 1974, οι Τουρκοκύπριοι κάτοικοι του Δήμου Λάρνακας μετακινήθηκαν στο βόρειο τμήμα της Κύπρου. Οι περισσότεροι εγκαταστάθηκαν στο Τρίκωμο, στην Αμμόχωστο, στην Κερύνεια και στον Καραβά. Στον Δήμο Λάρνακας εγκαταστάθηκαν Ελληνοκύπριοι πρόσφυγες από το βόρειο τμήμα του νησιού. Κάποιοι εγκαταστάθηκαν σε τουρκοκυπριακές κατοικίες, ενώ τη δεκαετία του 1980 δημιουργήθηκαν προσφυγικοί συνοικισμοί για την στέγαση τους.
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Δήμου Λάρνακα αυξάνεται τις τελευταίες δεκαετίες. Ο πίνακας που ακολουθεί παρουσιάζει τον πληθυσμό του Δήμου Λάρνακας όπως καταγράφηκε στις απογραφές πληθυσμού που έγιναν στην Κύπρο.
Διοικητική διαίρεση
Ο Δήμος Λάρνακας, για διοικητικούς σκοπούς, χωρίζεται στις εξής 10 συνοικίες (σε παρένθεση ο πληθυσμός κάθε συνοικίας με βάση την απογραφή του 2011):
Δήμαρχοι
Δήμαρχοι Δήμου Λάρνακας διετέλεσαν κατά σειρά οι:
Αδελφοποιήσεις
Ο Δήμος Λάρνακας είναι αδελφοποιημένος με:
Αθλητικά σωματεία και αθλητικές εγκαταστάσεις
Στον Δήμο Λάρνακας έδρευαν και εδρεύουν διάφορα αθλητικά σωματεία. Τα παλαιότερα σημαντικότερα σωματεία ήταν ο Πεζοπορικός Όμιλος Λάρνακας και η ΕΠΑ Λάρνακας, οι οποίες, μετά από δεκαετίες λειτουργίας, συνενώθηκαν δημιουργώντας την ΑΕΚ Λάρνακας. Ακόμα ένα σημαντικό σωματείο που είχε την έδρα του στον Δήμο Λάρνακας ήταν η Αλκή Λάρνακας, η οποία πλέον δεν υφίσταται. Οι ποδοσφαιρικές ομάδες των σωματείων αυτών χρησιμοποιούσαν ως έδρα το Παλιό Στάδιο ΓΣΖ και στη συνέχεια το Νέο ΓΣΖ. Η ΑΕΚ Λάρνακας κατασκεύασε το 2016 το ΑΕΚ Αρένα. Και τα τρία στάδια βρίσκονται εντός των δημοτικών ορίων του Δήμου Λάρνακας. Επιπρόσθετα, στον δήμο υπάρχει το Κίτιον Αθλητικό Κέντρο, το οποίο χρησιμοποιείται από τις καλαθοσφαιρικές και πετοσφαιρικές ομάδες των πιο πάνω σωματείων.
Ακόμη, στον Δήμο Λάρνακα εδρεύουν, μετά το 1974, η Ανόρθωση Αμμοχώστου και η Νέα Σαλαμίνα Αμμοχώστου. Τα δύο σωματεία κατέστησαν προσφυγικά μετά την κατάληψη της Αμμοχώστου από τον τουρκικό στρατό κατά την τουρκική εισβολή του 1974. Τα δύο σωματεία έχουν ιδιόκτητα στάδια εντός των δημοτικών ορίων του Δήμου Λάρνακας, το Στάδιο Αντώνης Παπαδόπουλος και το Στάδιο Αμμόχωστος.
Ζαν-Μαρί Λε Μπρι
thumb|300px|Ο Λε Μπρι και η ιπτάμενη μηχανή του, Albatros II, σε φωτογραφία του [[Ναντάρ, 1868]] thumb|200px|Το δίπλωμα ευρεσιτεχνίας του Λε Μπρι του 1857 Ο Ζαν-Μαρί Λε Μπρι (Jean-Marie Le Bris, 25 Μαρτίου 1817 – 17 Φεβρουαρίου 1872) ήταν Γάλλος αεροπόρος, ο οποίος πραγματοποίησε πτήση με ανεμόπτερο τον Δεκέμβριο του 1856.
Βίος και έργα
thumb|Αντίγραφο του ανεμοπτέρου του Λε Μπρι Γεννήθηκε το 1817 στον Κονκαρνέ της Βρετάνης. Εργάστηκε ως ναυτικός, ταξιδεύοντας σε όλο τον κόσμο, και κατά την διάρκεια των ταξιδιών του παρατηρούσε το πέταγμα του άλμπατρος. Αν και ταξίδευε ως ναυτικός, η πραγματική του φιλοδοξία ήταν να πετάξει. Έπιασε μερικά πτηνά και ανέλυσε την αλληλεπίδραση τους με τον αέρα, εντοπίζοντας το αεροδυναμικό φαινόμενο της άνωσης, το οποίο ονόμασε «αναρρόφηση».
Το 1868, με την υποστήριξη του Γαλλικού Ναυτικού, κατασκεύασε δεύτερη ιπτάμενη μηχανή, την οποία δοκίμασε στην Βρέστη χωρίς επιτυχία. Ήταν σχεδόν παρόμοια με την πρώτη ιπτάμενη μηχανή του, εκτός του ότι ήταν ελαφρύτερη και διέθετε σύστημα κατανομής βάρους. Η ιπτάμενη μηχανή του έγινε η πρώτη που φωτογραφήθηκε, αν και βρισκόταν στο έδαφος, από τον Ναντάρ το 1868, παρόλο το πρώτο πλήρως λειτουργικό ανεμόπτερο είχε κατασκευαστεί και χρησιμοποιηθεί από τον Τζορτζ Κέιλι το 1853. Επίσης στη Μεγάλη Βρετανία, ο Στρινγκφέλοου είχε κατασκευάσει μικρά μη επανδρωμένα ανεμόπτερα το 1848. Ωστόσο ο Λε Μπρι εφυήρε πιο αποτελεσματικά συστήματα πτητικού ελέγχου, τα οποία μπορούσαν να επηρεάσουν την πρόσπτωση των πτερύγων. Έλαβε δίπλωμα ευρεσιτεχνίας για αυτά τον Μάρτιο του 1857.
Ο Λε Μπρι απεβίωσε στο Ντουαρνενέ το 1872.
Εξωτερικοί σύνδεσμοι
Κατηγορία:Γάλλοι αεροπόροι Κατηγορία:Γάλλοι εφευρέτες Κατηγορία:Πρωτοπόροι της αεροπορίας
The Punisher (2ος κύκλος)
Ο δεύτερος κύκλος της σειράς The Punisher πήρε επίσημα το πράσινο φως τον Δεκέμβριο του 2017, έναν μήνα μετά την κυκλοφορία των επεισοδίων του πρώτου κύκλου, ενώ τα νέα μέλη του καστ προσλήφθηκαν τον Φεβρουάριο του 2018. Τον επόμενο μήνα ξεκίνησαν τα γυρίσματα στην πόλη της Νέας Υόρκης, τα οποία ολοκληρώθηκαν τον Αύγουστο της ίδιας χρονιάς. Ο δεύτερος κύκλος έλαβε μικτές κριτικές, με την ερμηνεία του Μπέρνθαλ και τις σκηνές δράσης να επαινούνται για ακόμα μία φορά, αλλά να δέχεται επικρίσεις για τον αργό ρυθμό του και για το ότι κάποιες ιστορίες του πρώτου κύκλου έπρεπε να ολοκληρωθούν εκεί. Ο κύκλος ήταν επίσης υποψήφιος για δύο βραβεία Saturn. Τα 13 επεισόδια του κύκλου κυκλοφόρησαν στις 18 Ιανουαρίου 2019, ενώ ένα μήνα αργότερα το Netflix ακύρωσε τη σειρά.